ລາວເປັນເຈົ້າພາບກອງປະຊຸມ ປະຕິບັດສົນທິສັນຍາ ລະເບີດລູກຫວ່ານ
ຜູ້ຕາງໜ້າຈາກ 100 ກວ່າປະເທດ ແລະອົງການຕ່າງໆ ພົບປະກັນຢູ່ລາວ ເພື່ອກຳນົດເປົ້າໝາຍ ໃນການຈັດຕັ້ງປະຕິບັດສົນທິສັນຍາ ວ່າດ້ວຍລະເບີດ ລູກຫວ່ານ.
ຜູ້ຕາງໜ້າຈາກ 100 ກວ່າປະເທດ ອົງການສະຫະປະ ຊາຊາດ ພ້ອມໆກັບບັນດາອົງການຈັດຕັ້ງທີ່ບໍ່ຂຶ້ນກັບລັດ ຖະບານ ແລະກຸ່ມເຄື່ອນໄຫວຕ່າງໆໄດ້ພົບປະກັນຢູ່ສປປ ລາວ ໃນສັບປະດານີ້ ເພື່ອກຳນົດເປົ້າໝາຍຈຳນວນນຶ່ງ ໃນການຈັດຕັ້ງປະຕິ ບັດສົນທິສັນຍາວ່າດ້ວຍລະເບີດ ລູກຫວ່ານທີ່ໄດ້ກາຍເປັນກົດໝາຍຂອງລະຫວ່າງປະເທດໃນວັນທີ 1 ສິງຫາ ປີນີ້ ສົນທິສັນຍາທີ່ວ່ານີ້ໄດ້ຫ້າມກ່ຽວກັບລະເບີດລູກຫວ່ານ ຊຶ່ງມີການກະປະມານວ່າ ໄດ້ສັງຫານ ຫຼືເຮັດໃຫ້ພົນລະເຮືອນໄດ້ບາດເຈັບຫຼາຍສິບພັນຄົນຢູ່ໃນທົ່ວໂລກ ແລະໃຫ້ບັນດາ ປະເທດທີ່ ໄດ້ຮັບຜົນກະທົບຈາກລະເບີດດັ່ງກ່າວ ໄດ້ຮັບການຊ່ອຍເຫຼືອທາງດ້ານການເງິນ ຄຳປະກາດ ແລະແຜນປະຕິບັດງານວຽງຈັນ ທີ່ນຳອອກເຜີຍແຜ່ໃນຕອນທ້າຍຂອງກອງປະ ຊຸມເປັນເວລາ 4 ມື້ ໃນມື້ວັນສຸກວານນີ້ ໃຫ້ເວລາແກ່ປະເທດທີ່ໄດ້ລົງ ນາມ 1 ປີ ເພື່ອ ຮ່າງແຜນການທີ່ຈະເກັບກູ້ລະເບີດ ແລະຊ່ອຍເຫຼືອພວກເຄາະຮ້າຍ ແລະ 10 ປີເພື່ອທໍາ ລາຍລະເບີດລູກຫວ່ານ ທີ່ມີການເກັບສະສົມໄວ້ນັ້ນ ສປປ ລາວຊຶ່ງເປັນປະເທດທີ່ສະຫະລັດໄດ້ຖິ້ມລະເບີດໃສ່ຢ່າງໜັກໃນຊຸມປີ 1970 ນັ້ນ ໄດ້ ຖືກເລືອກໃຫ້ເປັນເຈົ້າພາບຈັດກອງປະຊຸມນາໆຊາດຂອງປະເທດພາຄີສົນທິສັນຍາວ່າດ້ວຍ ລະເບີດລູກຫວ່ານ